Rikunarita-ORG/Wikinium huggingface dataset:
# জাপানের ভূগোল
সংক্ষিপ্ত ইউআরএল

জাপানের ভূ-সংস্থানিক মানচিত্র
শিনানো নদী নিগাতা শহরে
জাপান একটি দ্বীপময় দেশ। দেশটি এশিয়ার পূর্ব উপকূল থেকে প্রসারিত হয়েছে। উত্তর থেকে দক্ষিণে চারটি মূল দ্বীপের নাম যথাক্রমে হোক্কাইদো, হনশু, শিকোকু এবং কিয়ুশু। কিয়ুশুর ৩৮০ মাইল দক্ষিণ-পশ্চিমে ওকিনাওয়া দ্বীপ অবস্থিত। এছাড়াও দ্বীপপুঞ্জটিতে আরও প্রায় ৩০০০ ক্ষুদ্র দ্বীপ রয়েছে। জাপানের প্রায় তিন-চতুর্থাংশ এলাকা পর্বতময়। প্রতিটি প্রধান দ্বীপের মধ্য দিয়ে একটি পর্বতশ্রেণী চলে গেছে। বিশ্বখ্যাত ফুজি পর্বত জাপানের সর্বোচ্চ পর্বত। জাপানের সমতল ভূমি খুব কম বলে অনেক পাহাড়-পর্বতের গায়েই একেবারে চূড়া পর্যন্ত চাষবাস করা হয়। জাপান প্রশান্ত মহাসাগরের একটি ভূমিকম্প এলাকাতে অবস্থিত বলে দ্বীপগুলিতে প্রায়শই নিম্ন আকারের ভূকম্পন অনুভূত হয় এবং আগ্নেয় তৎপরতা দেখতে পাওয়া যায়। প্রতি শতকেই বেশ কয়েকবার বড় আকারের ধ্বংসাত্মক ভূমিকম্প ঘটে থাকে। জাপানে প্রচুর উষ্ণ প্রস্রবণ আছে এবং এগুলিকে পর্যটনকেন্দ্র হিসেবে গড়ে তোলা হয়েছে।

জাপানের জলবায়ু অবস্থানভেদে বেশ ভিন্ন। হোক্কাইদো দ্বীপের সাপ্পোরোতে গ্রীষ্মকাল উষ্ণ এবং শীতকাল দীর্ঘ ও বরফময়। কিন্তু হনশু দ্বীপের মধ্য ও পশ্চিমভাগে অবস্থিত তোকিও, নাগয়া, কিয়োতো, ওসাকা এবং কোবে শহরের শীতকাল বেশ মৃদু এবং বরফ পড়ে না বললেই চলে। কিয়ুশু দ্বীপে শীতকাল মৃদু এবং গ্রীষ্মকালে বৃষ্টিপাত হয়। ওকিনাওয়া দ্বীপের জলবায়ু উপ-ক্রান্তীয় ধরনের।

## জাপানের মানচিত্র

 জাপানের অঞ্চল এবং প্রিফেকচার
উত্তর-পূর্ব (হোক্কাইডো) থেকে দক্ষিণ-পশ্চিম (রিউকিউ দ্বীপপুঞ্জ) অবধি জাপান আনুষ্ঠানিকভাবে আটটি অঞ্চলে বিভক্ত:

* হোক্কাইডো
* টোহোকু অঞ্চল
* কান্তো অঞ্চল
* চুবু অঞ্চল
* কানসাই (বা কিনকি) অঞ্চল
* চুগোকু অঞ্চল
* শিকোকু
* কিউশু

প্রতিটি অঞ্চলে বেশ কয়েকটি প্রিফেকচার রয়েছে, হোক্কাইডো অঞ্চল ছাড়া, যা শুধুমাত্র হোক্কাইডো প্রিফেকচার নিয়ে গঠিত।

অঞ্চলগুলি সরকারী প্রশাসনিক ইউনিট নয় তবে ঐতিহ্যগতভাবে বিভিন্ন প্রসঙ্গে জাপানের আঞ্চলিক বিভাগ হিসাবে ব্যবহৃত হয়ে আসছে। উদাহরণস্বরূপ, মানচিত্র এবং ভূগোলের পাঠ্যপুস্তক জাপানকে আটটি অঞ্চলে বিভক্ত করে; আবহাওয়ার প্রতিবেদনগুলি সাধারণত অঞ্চল অনুসারে আবহাওয়া প্রদান করে; এবং অনেক ব্যবসা এবং প্রতিষ্ঠান তাদের নামের অংশ হিসাবে তাদের নিজ অঞ্চল ব্যবহার করে ( কিনকি নিপ্পন রেলওয়ে, চুগোকু ব্যাংক, তোহোকু বিশ্ববিদ্যালয়, ইত্যাদি)। জাপানের আটটি উচ্চ আদালতের একখতিয়ার আটটি অঞ্চলের সাথে সঙ্গতিপূর্ণ নয়।
# কুর্দিস্তান ওয়ার্কার্স পার্টি

| পার্তিয়া কারকেরেন কুর্দিস্তান Kurdistan Workers' Party Partiya Karkerên Kurdistan (PKK) |
| --- |
|  |
| প্রতিষ্ঠা | ১৯৭৫ (1975) |
| Armed Wing | People's Defence Force (HPG) |
| ভাবাদর্শ | সমাজতন্ত্র Democratic confederalism Communalism Marxism–Leninism (formerly) Maoism (formerly) |
| রাজনৈতিক অবস্থান | Far-left |
| ধর্ম | Secular |
| আন্তর্জাতিক অধিভুক্তি | Koma Civakên Kurdistan |
| ওয়েবসাইট |
| * www.pkkonline.net (PKK)
* www.hezenparastin.com/eng/ (HPG)
 |

| People's Defence Force Hêzên Parastina Gel (HPG) |
| --- |
| নেতা | * Murat Karayılan *(de facto)*
* Abdullah Öcalan *(de jure)*
 |
| প্রতিষ্ঠা | ১৯৮৪ (1984) |
| অপারেশনের তারিখ | 1984–present |
| উদ্দেশ্য | Cultural and political rights for the Kurdish population in Turkey. |
| সক্রিয়তার অঞ্চল | তুরস্ক, ইরাক, পশ্চিম ইউরোপ |
| মতাদর্শ | Kurdish Nationalism Democratic Confederalism Communalism Marxism–Leninism (formerly) |
| উল্লেখযোগ্য আক্রমণ | 1984 PKK attacks May 24, 1993 PKK ambush 2011 Hakkâri attack |
| অবস্থা | Ceasefire with Turkey since 21 March 2013, participating in ongoing peace process; listed as a terrorist organisation by several states and international organisations. |
| আকার | over 7,000 active fighters (2007 Turkish claim) |
| বার্ষিক রাজস্ব | €500 million |
| ওয়েবসাইট | www.hezenparastin.com/eng/ |

**কুর্দিস্তান ওয়ার্কার্স পার্টি** বা **পার্তিয়া কারকেরেন কুর্দিস্তান** (কুর্দি ভাষায়: Partiya Karkerên Kurdistan, ইংরেজি ভাষায়: Kurdistan Workers' Party; পিকেকে, কাদেক, কংগ্রা-গেল বা কেজিকে নামেও পরিচিত) একটি কুর্দিশ সামরিক সংস্থা যা ১৯৭০-এর দশকে প্রতিষ্ঠিত হয়েছিল। ১৯৯৯ সালে আটক হওয়ার পূর্ব পর্যন্ত এই দলের নেতৃত্ব দিয়েছিলেন আবদুল্লাহ ওকালান। এই দলের আদর্শ বিপ্লবী মার্ক্সবাদ-লেনিনবাদ এবং কুর্দিশ জাতীয়তাবাদের উপর প্রতিষ্ঠিত। এই দলের বর্তমান প্রধান নেতা হচ্ছেন *মুরাত কারাইলান*। দলের প্রধান উদ্দেশ্য হচ্ছে কুর্দিস্তান এলাকা নিয়ে একটি পৃথক স্বাধীন ও সার্বভৌম রাষ্ট্র প্রতিষ্ঠা করা। কুর্দিস্তান বলতে তারা তুরস্কের দক্ষিণ-পূর্বাঞ্চল, ইরাকের উত্তর-পূর্বাঞ্চল, সিরিয়ার উত্তর-পূর্বাঞ্চল এবং ইরানের উত্তর-পশ্চিমাঞ্চলকে বুঝিয়ে থাকে। এই অঞ্চলগুলোতে কুর্দিশ জনগণ সংখ্যাগরিষ্ঠ।

## আরও পড়ুন

* Öcalan, Abdullah. *Interviews and Speeches [about P.K.K.'s Kurdish cause]*. London: Published jointly by Kurdistan Solidarity Committee and Kurdistan Information Centre, 1991. 46 p. Without ISBN

## তথ্যসূত্র
# অক্ষাংশ
সংক্ষিপ্ত ইউআরএল

গোলক হিসাবে পৃথিবীর উপরে অঙ্কিত একটি স্থানাঙ্ক ব্যবস্থা।
পৃথিবীর কেন্দ্র দিয়ে উত্তর-দক্ষিণে কল্পিত রেখাকে **অক্ষরেখা** বলে। এ অক্ষরেখার উত্তর-প্রান্ত বিন্দুকে উত্তর মেরু বা সুমেরু এবং দক্ষিণ-প্রান্ত বিন্দুকে দক্ষিণ মেরু বা কুমেরু বলে। দুই মেরু থেকে সমান দূরত্ব পৃথিবীকে পূর্ব-পশ্চিমে বেষ্টন করে যে রেখা কল্পনা করা হয় তাকে বলা হয় নিরক্ষরেখা বা বিষুবরেখা। পৃথিবীর গোলীয় আকৃতির জন্য এ রেখা বৃত্তাকার, তাই এ রেখাকে নিরক্ষবৃত্তও বলা হয়। নিরক্ষরেখা পৃথিবীকে উত্তর ও দক্ষিণে সমান দুই ভাগে ভাগ করেছে। নিরক্ষরেখার উত্তর দিকের পৃথিবীর অর্ধেককে উত্তর গোলার্ধ এবং দক্ষিণ দিকের পৃথিবীর অর্ধেককে দক্ষিণ গোলার্ধ বলা হয়। নিরক্ষরেখার সাহায্যে উত্তর ও দক্ষিণ গোলার্ধের কোনো স্থানের কৌণিক দুরত্ব স্থির করা হয়; নিরক্ষরেখা থেকে পৃথিবীর উত্তর ও দক্ষিণে কোনো স্থানের কৌণিক দুরত্বকে সেই স্থানের অক্ষাংশ বলা হয়।
নিরক্ষরেখা থেকে পৃথিবীর উত্তর ও দক্ষিণে কোনো স্থানের কৌণিক দুরত্বকে সেই স্থানের অক্ষাংশ বলা হয়।অক্ষাংশের ভিন্নতা ও পরিবর্তনের সাথে সাথেই জলবায়ুরও তারতম্য ঘটে। সূর্য কিরণ সারা বছর লম্ব ভাবে পরার কারণে নিরক্ষিয় অঞ্চলে উষ্ণ জলবায়ু বিরাজ করে ।এবং মেরু অঞ্চলের দিকে সূর্য রশ্মি ক্রমশ তির্যক হতে থাকে এবং জলবায়ু শিতল হয়। ফলে নিরক্ষিয় অঞ্চলে ৩২ ডিগ্রী সেলসিয়াস তাপমাত্রা থাকলেও মেরু অঞ্চলে তাপমাত্রা হিমাঙ্কের নিচে থাকে। নিরক্ষরেখা বরাবর স্থানসমূহে সূর্যরশ্মি খাড়াভাবে পড়ে বিধায় ঐসকল অঞ্চলে উষ্ণতা বেশি। নিরক্ষরেখা থেকে উত্তর ও দক্ষিণ অক্ষাংশে তাপমাত্রা ক্রমেই কমতে থাকে। ১ °সে অক্ষাংশে উষ্ণতা 0.২৮ °সে হ্রাস পায় বলেই নিরক্ষরেখা থেকে সবচেয়ে দূরবর্তি উত্তর ও দক্ষিণ মেরু অঞ্চলে বরফ রয়েছে।

নিরক্ষরেখার অক্ষাংশ ০° জ্যামিতির কোণের ন্যায় ।অক্ষাংশের পরিমাপের একককে ডিগ্রী বলে। উদাহরণস্বরূপ, ঢাকার অক্ষাংশ ২৩°৪২′০″ উত্তর।

## গোলকের উপর অক্ষাংশ

অক্ষাংশ ( WIKINIUM\_MATH\_PH\_0 ) এবং দ্রাঘিমাংশ ( WIKINIUM\_MATH\_PH\_2 ) চিহ্নিত পৃথিবীর একটি দৃশ্য চিত্র (অক্ষাংশ ব্যবধান ১০°)
## তথ্যসূত্র

মাধ্যমিক ভূগোল-বসু ও মল্লিক
# পিউপিল
সংক্ষিপ্ত ইউআরএল

চোখের মাঝের কালো অংশটি তারারন্ধ্র; সবুজ/ধূসর/বাদামী রঙের অংশটি কণীনিকা; এবং কণীনিকা চারপাশে সাদা অংশটি শ্বেতমণ্ডল
**তারারন্ধ্র** বা **পিউপিল** পরিবর্তনশীল আকারের গোলাকৃতি অংশ যা চোখের মাঝে অবস্থান করে। তারারন্ধ্র চোখের ভিতরে আলো যাওয়ার পরিমাণ নিয়ন্ত্রণ করে। চোখে আপতিত আলো ভিতরে ঝিল্লী দ্বারা শোষিত হওয়ায় কণীনিকার রঙ দেখতে কালো।
তারারন্ধ্র চোখের লেন্সে আলো প্রবেশের মাত্রা নিয়ন্ত্রণ করে। আলো উজ্জ্বল হলে এটি ছোট হয়ে যায় অন্যদিকে আলো মৃদু হলে বড় হয়ে আলো প্রবেশে সহায়তা করে।

| ইন্দ্রিয় তন্ত্র - দর্শনেন্দ্রিয় - চোখ  |
| --- |
| **চক্ষুগোলকের আবরক:** কনজাংটিভা | স্‌ক্লেরা | কর্নিয়া | শ্লেমের নালিকা | ট্রাবেকিউলার মেশওয়ার্ক
**ইউভেয়া:** কোরয়েড | আইরিস | পিউপিল | সিলিয়ারি বডি
**রেটিনা :** ম্যাকুলা | ফোভিয়া | অন্ধবিন্দু
সম্মুখ অংশ (সম্মুখ প্রকোষ্ঠ, অ্যাকুয়াস হিউমার, পশ্চাৎ প্রকোষ্ঠ, লেন্স) | পশ্চাৎ অংশ (ভিট্রেয়াস হিউমার) |